Nomurangaririro mumwechete, izwi rokuti tsatsimuvara rakaumbwa nezvikamu zviviri zvinoti tsatsi uye muvara. Chikamu chinoti tsatsi (small bundle), chinoreva katsumbu kadiki - sekatsumbu kemaruva. Tsatsimuvara inotaridzika kunge tsatsi remaruva maviri, ndokusaka chivakamberi tsatsi- chasarudzwa kutsiva chivakashure soma chakashandiswa kuEnglish. Izwi rokuti muvara rinoreva ruvara (colour); apa richitaura kupuvira (to become soaked) kunoita nhengo iyi kana yanyikwa mumvura ine mukando (dye). Nyanzvi dzeHurapi dzinoshandisa mukando wemhando dzakasiyana kuti dzikwanise kutsauranisa nhengo dzemuviri. Izvi zvinochiotwa nechinangwa chokuziva nhengo dzine hutano nedzisina. Zvakaonekwa kuti tsatsimuvara dzinokasira kunwira mikando inoshandiswa kuLaboratory.